**Mal 1 - Informasjonsbrev fra lokal tilsynsmyndighet til alle sykehjem i kommune**

*Om dokumentet: Dette er forslag til ordlyd i brev som miljørettet helsevern i den enkelte kommune, evt. interkommunalt selskap, tilpasser, og sender til alle sykehjem i sin kommune/region. Hensikten med å sende informasjonsbrevet til alle sykehjem er ønske om å få et felles fokus på miljørettet helsevern ved sykehjemmene. Vi anbefaler at informasjonsbrevet sendes ut to måneder før planlagt tilsynsperiode. Grå kursiv tekst er veiledning til tilsynsmyndigheten i teksten og må fjernes.*

**INFORMASJON OM KRAV TIL MILJØRETTET HELSEVERN I SYKEHJEM OG NASJONAL TILSYNSKAMPANJE**

Forskrift om miljørettet helsevern er hjemlet i folkehelseloven kapittel 3, og har som formål å bidra til gode miljømessige forhold i sykehjem, samt å fremme folkehelse og sikre beboere mot faktorer i miljøet som kan ha negativ innvirkning på helsen. Det er sykehjemmenes eiere og ledere som har ansvar for at kravene til miljørettet helsevern i sykehjemmene blir ivaretatt.

**Nasjonal tilsynskampanje**

I perioden 1. oktober 2018 - 1. april 2019 gjennomføres det en nasjonal tilsynskampanje om miljørettet helsevern i sykehjem. Tilsynene gjennomføres i henhold til forskrift om miljørettet helsevern, og med henvisning til Helsedirektoratets veileder "*Veileder for kommunens tilsyn med miljørettet helsevern*" (IS-2288). Hensikten er å vurdere om sykehjemmet tilfredsstiller forskriftas formål om bl.a. å bidra til gode miljømessige forhold for beboerne. Tilsynene utføres av lokal myndighet innen miljørettet helsevern. Det vil bli gjennomført tilsyn ved utvalgte sykehjem i kommunene.

Ved tilsynskampanjen vil det være et spesielt fokus på krav til internkontrollsystem, forsvarlig renhold for smitteforebygging samt forebygging av skader og ulykker. *[Her kan dere om ønskelig velge andre tema for hovedfokus, eller liste opp flere av temaene som vil bli gjennomgått under tilsynet. Vi anbefaler sterkt at dere ser gjennom intervjuguiden i Mal 3 og eksempler på avvik i tilsynsrapporten i Mal 4 om der er noen tema dere ønsker å vektlegge mer enn andre.]*

I *xxx* kommune er *xxxx* delegert myndighet innen miljørettet helsevern. Sykehjem som får tilsyn får tilsendt et tilsynsvarsel med informasjon om tidspunkt for tilsyn og gjennomføring av tilsynet ca. én måned før tilsynet. Tilsynet vil gjennomføres som et møte med gjennomgang av relevante spørsmål og dokumenter samt en befaring. Det vil bli utarbeidet tilsynsrapport etter hvert tilsyn, rapporten vil omtale de avvik og merknader som ble avdekket under tilsynet.

Forskrift om miljørettet helsevern finnes på [www.lovdata.no](http://www.lovdata.no), og for mer informasjon om miljørettet helsevern kan dere lese på vår nettsider: [www.lillevik.kommune.no/miljorettethelsevern](http://www.lillevik.kommune.no/miljorettethelsevern)

For spørsmål om tilsynskampanjen, ta kontakt med *navn, telefon, e-post*

Vennlig hilsen

Kopi til: Kommunale bygg / eiendomsforvaltningen

 Omsorgsavdelingen Rådmannen